รานิเอรี แฮปปี้ จิ้งจอกสยาม ทุบแมวดำ ซิว 3 แต้ม
เคลาดิโอ รานิเอรี กุนซือทีมเลสเตอร์ ซิตี้ ระบุ มีความสุขที่ทีมบุกไปเอาชนะ แมวดำ ซันเดอร์แลนด์ 2-0 คว้า 3 คะแนนสำคัญในการลุ้นแชมป์พรีเมียร์ลีก อังกฤษ ฤดูกาลนี้ แต่เตือนลูกทีมให้มีสมาธิและเดินหน้าต่อไป,สำนักข่าวต่างประเทศรายงานวันที่ 10 เม.ย. ว่า เคลาดิโอ รานิเอรี ผู้จัดการทีม จิ้งจอกสยาม เลสเตอร์ ซิตี้ ทีมจ่าฝูงศึกพรีเมียร์ลีก อังกฤษ ระบุ มีความสุขที่ทีมบุกไปเอาชนะ แมวดำ ซันเดอร์แลนด์ ถึงสนาม สเตเดียม ออฟ ไลต์ 2-0 คว้า 3 คะแนนสำคัญในการลุ้นแชมป์ลีก แต่เตือนลูกทีมให้มีสมาธิและเดินหน้าต่อไป เพราะตอนนี้ทีมยังไม่ได้ประสบความสำเร็จอะไรเลย,2 ประตูจาก เจมี วาร์ดี ช่วยให้ เลสเตอร์ ชนะ ซันเดอร์แลนด์ 2-0 นำเป็นจ่าฝูงต่อไป  และต้องการชัยชนะอีก 3 เกมเท่านั้น พวกเขาก็จะคว้าแชมป์พรีเมียร์ลีกฤดูกาลนี้ไปครอง อย่างไรก็ตาม รานิเอรี เตือนลูกทีมต้องมีสมาธิและเดินหน้ามุ่งมั่นทำงานหนักกันต่อไป เพราะตอนนี้ทีมยังไม่ได้ประสบความสำเร็จอะไร ,เรารู้ว่ามันจะยาก มันเป็นเรื่องปกติ เพราะซันเดอร์แลนด์นั้นกำลังสู้เพื่อความอยู่รอด แต่ผมมีความสุขมากๆ สำหรับสามคะแนนนี้ ฟอร์มการเล่นของเรานั้นแข็งแกร่งมาก แน่นอนว่าพวกเขามีโอกาสตีเสมอ แต่เราก็มีโอกาส 3-4 ครั้งที่จะปิดเกมเหมือนกัน แฟนๆ ต้องฝันกันต่อไป ส่วนเรายังคงต้องมีสมาธิ โฟกัสเรื่องของเราต่อไป เรายังไม่ได้ประสบความสำเร็จอะไรเลย รานิเอรี กล่าว.
เคลาดิโอ รานิเอรี กุนซือทีมเลสเตอร์ ซิตี้ ระบุ มีความสุขที่ทีมบุกไปเอาชนะ แมวดำ ซันเดอร์แลนด์ 2-0 คว้า 3 คะแนนสำคัญในการลุ้นแชมป์ลีก แต่เตือนลูกทีมให้มีสมาธิและเดินหน้าต่อไป
พรีเมียร์ลีก,เลสเตอร์ ซิตี้,เคลาดิโอ รานิเอรี,ข่าว,ไทยรัฐออนไลน์,ข่าวกีฬา